89/374/ETY: Komission päätös, tehty 2 päivänä kesäkuuta 1989, määräaikaisen kokeen järjestämisestä viljakasvien siementen pitämisestä kaupan annetun neuvoston direktiivin 66/402/ETY mukaisesti kasvustojen ja ruishybridien siementen laatua koskevien vaatimusten luomiseksi



Virallinen lehti nro L 166 , 16/06/1989 s. 0066 - 0067

Suomenk. erityispainos Alue 3 Nide 29 s. 0166

Ruotsink. erityispainos Alue 3 Nide 29 s. 0166



KOMISSION PÄÄTÖS, tehty 2 päivänä kesäkuuta 1989, määräaikaisen kokeen järjestämisestä viljakasvien siementen pitämisestä kaupan annetun neuvoston direktiivin 66/402/ETY mukaisesti kasvustojen ja ruishybridien siementen laatua koskevien vaatimusten luomiseksi (89/374/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(1), sellaisena kuin se on viimeksi muutettuna direktiivillä 89/2/ETY(2), ja erityisesti sen 13 a artiklan, sekä katsoo, että direktiiviin 89/2/ETY sisältyivät direktiivin 66/402/ETY soveltamisalaan kuuluviat ruishybridit, mutta siinä ei vahvistettu ruishybridien kasvustoja ja siemeniä koskevia edellytyksiä, jotka jätettiin vahvistettavaksi myöhemmin direktiivin 66/402/ETY 13 a artiklan mukaisesti järjestettävän määräaikaisen kokeen tuloksien perusteella; sen vuoksi olisi järjestettävä määräaikainen koe, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Yhteisön tasolla järjestetään 2 artiklan erityisten edellytysten mukaisesti määräaikainen koe ruishybridien kasvustojen ja siementen laatua koskevien vaatimusten luomiseksi. 2 Kaikki jäsenvaltiot voivat osallistua kokeeseen. 2 artikla 1 Ruishybridien siemeniä saa pitää kaupan yhteisössä ainoastaan, jos ne on varustettu 3 kohdan mukaisesti etiketillä ja jos ne täyttävät 2 kohdassa vahvistetut edellytykset. 2 Edellä 1 kohdassa tarkoitetut edellytykset ovat seuraavat: a) Edellytykset, jotka kasvuston on täytettävä: i) Sovelletaan direktiivin 66/402/ETY liitteessä I olevassa 1, 4 ja 5 kohdassa ruishybrideille vahvistettuja vaatimuksia ja muita edellytyksiä. ii) Varmennettujen siementen tuotantoon tarkoitetun kasvuston on polveuduttava perussiemenistä, jotka täyttävät tässä päätöksessä vahvistetut edellytykset. iii) Kasvuston on täytettävä seuraavat vaatimukset vähimmäisetäisyyksien osalta viereisistä kasvustoista, jotka voivat aiheuttaa muuta kuin toivottua pölytystä: - perussiementen tuotannossa: - heteen steriliteettiä käytettäessä: vähimmäisetäisyys 1 000 metriä, - kun heteen steriliteettiä ei käytetä: vähimmäisetäisyys 600 metriä, - varmennettujen siementen tuotannossa: vähimmäisetäisyys 500 metriä. iv) Kasvuston on oltava ainesosien ominaisuuksien osalta riittävän tunnistettava ja lajikepuhdas, mukaan lukien heteen steriliteetti. Kasvuston on erityisesti täytettävä seuraavat vaatimukset ja muut edellytykset: - kasvuston selvästi lajikkeeseen kuulumattomiksi tunnistettavissa olevien ainesosien määrä ei saa olla enemmän kuin: - yksi 30 m²:ä kohti perussiementen tuotantoa varten, - yksi 10 m²:ä kohti varmennettujen siementen tuotantoa varten, jota vaatimusta sovelletaan virallisessa viljelystarkastuksessa ainoastaan emiainesosaan; - perussiemenillä, joissa käytetään heteen steriiliteettiä, on hedesteriilin ainesosan hedelmällisyyden oltava vähintään 98 prosenttia. v) varmennettujen siementen tuotantoon on käytettävä hedesteriiliä emiainesosaa ja hedeainesosaa, joka palauttaa heteen hedelmällisyyttä. b) Edellytykset, jotka siementen on täytettävä: i) Sovelletaan direktiivin 66/402/ETY liitteessä II olevassa 2 kohdassa rukiin siemenille vahvistettuja vaatimuksia ja muita edellytyksiä. ii) Siementen on oltava riittävän tunnistettavia ja lajikepuhtaita, tai jos kysymyksessä ovat ainesosan siemenet, riittävän tunnistettavia ja lajikepuhtaita ominaisuuksiensa osalta, mukaan lukien heteen steriliteetti. iii) Siementen käyttöarvoa vähentäviä vahingollisia organismeja on oltava mahdollisimman vähän. Siementen on erityisesti täytettävä seuraavat vaatimukset: >TAULUKON PAIKKA> c) Perussiementen jälkitarkastus: Siemeniä ei saa varmentaa varmennetuiksi siemeniksi, ellei perussiemenistä virallisesti otettuihin näytteisiin perustuva jälkitarkastus, joka on suoritettu varmennetuiksi siemeniksi varmennettavaksi tarkoitetusta kasvustosta kasvukauden aikana, osoita, että perussiemenet täyttävät perussiementen tunnistettavuudelle ja lajikepuhtaudelle tässä päätöksessä vahvistetut edellytykset ainesosasten ominaisuuksien osalta, mukaan lukien heteen steriilisyys. d) Erien ja näytteiden painot: Sovelletaan direktiivin 66/402/ETY liitteessä III rukiin siemenille vahvistettuja edellytyksiä. 3 Edellä 1 kohdassa tarkoitetun etiketin on oltava direktiivin 66/402/ETY 10 artiklassa tarkoitettu virallinen etiketti, jossa viitataan tämän päätöksen numeroon sanojen "ETY-säännöt ja vaatimukset" jälkeen. 3 artikla Koe päättyy 30 päivänä kesäkuuta 1992. Jäsenvaltiot voivat päättää kokeeseen osallistumisen lopettamisesta ennen mainittua päivämäärää. 4 artikla 1 Jäsenvaltioiden on ilmoitettava komissiolle mahdollisesta päätöksestään osallistua kokeeseen. 2 Jäsenvaltioiden on ennen kunkin vuoden alkua toimitettava komissiolle ja muille jäsenvaltioille kertomus, joka sisältää: - siemenluokkien kasvustojen pinta-alat, joiden osalta viljelystarkastus ja varmentaminen on suoritettu kokeen mukaisesti, - tuotetut siemenmäärät luokittain, - käytetyt lajikkeet, ja - Claviceps purpurea -testien tulokset, - edellä 2 artiklan 2 kohdan c alakohdassa tarkoitettujen jälkitarkastusten tulokset. 5 artikla Tämä päätös on osoitettu kaikille jäsenvaltioille. Tehty Brysselissä 2 päivänä kesäkuuta 1989. Komission puolesta Ray MAC SHARRY Komission jäsen (1) EYVL N:o 125, 11.7.1966, s. 2309/66 (2) EYVL N:o L 5, 7.1.1989, s. 31